ddrg/super_eurlex huggingface dataset:
(14)

V nariadení (EÚ) 2017/1129 sa vyžaduje, aby finanční sprostredkovatelia informovali investorov o možnosti uverejnenia dodatku a aby za určitých okolností kontaktovali investorov v deň uverejnenia dodatku. Lehota, v rámci ktorej musia byť investori kontaktovaní, ako aj množstvo investorov, ktorých treba kontaktovať, môžu finančným sprostredkovateľom spôsobovať ťažkosti. V záujme poskytnutia pomoci a uvoľnenia prostriedkov pre finančných sprostredkovateľov pri súčasnom zachovaní vysokej úrovne ochrany investorov by sa mal stanoviť primeranejší režim. Predovšetkým by sa malo objasniť, že finanční sprostredkovatelia by mali kontaktovať investorov, ktorí kupujú alebo upisujú cenné papiere najneskôr pri ukončení počiatočného ponukového obdobia. Počiatočné ponukové obdobie by sa malo chápať ako obdobie, počas ktorého emitent alebo ponúkajúci verejne ponúka cenné papiere, ako sa stanovuje v prospekte, a nezahŕňať následné obdobia, počas ktorých sa cenné papiere ďalej predávajú na trhu. Počiatočné ponukové obdobie by malo zahŕňať primárne aj sekundárne emisie cenných papierov. V rámci takéhoto režimu by sa malo špecifikovať, ktorých investorov by finanční sprostredkovatelia mali kontaktovať, keď sa uverejní dodatok, a mala by sa predĺžiť lehota, v rámci ktorej títo investori majú byť kontaktovaní. Bez ohľadu na nový režim stanovený v tomto nariadení by sa mali naďalej uplatňovať existujúce ustanovenia nariadenia (EÚ) 2017/1129, ktorými sa zabezpečuje dostupnosť dodatku pre všetkých investorov tým, že sa vyžaduje uverejnenie dodatku na verejne dostupnom webovom sídle.
(11)

V zmysle medzinárodnej solidarity by sa mal z požiadavky na vývozné povolenie vylúčiť vývoz, ktorý umožňuje dodávky ako súčasť núdzovej humanitárnej reakcie na krízu, vývoz prostredníctvom nástroja COVAX, a najmä do krajín s nízkymi a strednými príjmami vzhľadom na ich zraniteľnosť a obmedzený prístup k vakcínam, vývoz vakcín proti ochoreniu COVID-19 zakúpených a/alebo dodaných prostredníctvom COVAX, Unicef a PAHO s miestom určenia do ktorejkoľvek inej účastníckej krajiny nástroja COVAX a vývoz vakcín proti ochoreniu COVID-19 zakúpených členskými štátmi na základe predbežných kúpnych zmlúv Únie a ďalej predaných do tretej krajiny alebo darovaných tretej krajine.
(4)

V článku 92b ods. 9 nariadenia (EÚ) č. 1303/2013 zmeneného nariadením Európskeho parlamentu a Rady (EÚ) 2020/2221 (3) sa stanovuje, že v revidovanom finančnom pláne stanovenom v článku 96 ods. 2 písm. d) nariadenia (EÚ) č. 1303/2013 sa má stanoviť alokácia dodatočných zdrojov z Nástroja Európskej únie na obnovu do Európskeho fondu regionálneho rozvoja a Európskeho sociálneho fondu, avšak bez určenia súm na výkonnostnú rezervu a bez rozdelenia podľa kategórie regiónov. Do vzoru žiadosti o platbu a vzoru účtov by sa preto mali doplniť osobitné polia, aby sa pri dodatočných zdrojoch zohľadnilo rovnaké rozdelenie ako pri celkových zdrojoch, s výnimkou rozdelenia podľa kategórie regiónov.
(2)

V článku 92b nariadenia (EÚ) č. 1303/2013 zmeneného nariadením Európskeho parlamentu a Rady (EÚ) 2020/2221 (3) sa stanovujú podmienky využívania dodatočných zdrojov z Nástroja Európskej únie na obnovu, a to na cieľ Investovanie do rastu a zamestnanosti, na nový tematický cieľ „Podpora obnovy po kríze spojenej s pandémiou COVID-19 vrátane jej sociálnych dôsledkov a príprava zeleného, digitálneho a odolného oživenia hospodárstva“. Príslušný vzor správ o implementácii uvedený v prílohe V k vykonávaciemu nariadeniu (EÚ) 2015/207 by sa preto mal zodpovedajúcim spôsobom zmeniť.
(5)

Vo vykonávacom nariadení (EÚ) 2020/1092 sa stanovilo, že zmena podmienok povolenia doplnkovej látky Lactococcus lactis NCIMB 30160 sa týkala len zloženia doplnkovej látky. Potreba zmeny obdobia platnosti povolenia doplnkovej látky nebola uvedená. Okrem toho sa v článku 9 ods. 8 nariadenia (ES) č. 1831/2003 stanovuje, že povolenia sa udeľujú na obdobie 10 rokov a od tohto pravidla sa nemožno odchýliť zmenou podmienok povolenia. Navyše v registri kŕmnych doplnkových látok bol naďalej uvedený dátum 26. december 2021 ako dátum skončenia platnosti povolenia doplnkovej látky Lactococcus lactis NCIMB 30160, a to aj po prijatí vykonávacieho nariadenia (EÚ) 2020/1092. Absencia spätnej účinnosti navrhovanej opravy by viedla k porušeniu zásady nediskriminácie medzi prevádzkovateľmi, keďže z predĺženia platnosti povolenia doplnkovej látky Lactococcus lactis NCIMB 30160 od dátumu nadobudnutia účinnosti vykonávacieho nariadenia (EÚ) 2020/1092 by mali neprimeranú výhodu len prevádzkovatelia, ktorí pôsobia na trhu s touto doplnkovou látkou alebo ju využívajú. Okrem toho sa v tomto prípade nemožno domnievať, že spätná účinnosť ovplyvní oprávnené očakávania dotknutých prevádzkovateľov. Navrhovaná oprava sa napokon zavádza mimo trestnoprávneho kontextu, keďže chybný koniec platnosti povolenia uvedený vo vykonávacom nariadení (EÚ) 2020/1092 bol výsledkom omylu. Toto nariadenie by sa preto malo uplatňovať so spätnou účinnosťou odo dňa nadobudnutia účinnosti vykonávacieho nariadenia (EÚ) 2020/1092.
(5)

V stanovisku EFSA sa takisto uvádza, že najvyššie prípustné množstvo extraktu s obsahom luteínu/zeaxantínu je 80 mg celkového množstva karotenoidov/kg kompletného krmiva pre hydinu vo výkrme (okrem moriek), menej významné druhy hydiny vo výkrme, hydinu na znášku (okrem moriek) a menej významné druhy hydiny na znášku. Okrem toho sa v stanovisku EFSA uvádza, že pri chove menej významných druhov hydiny by najvyššie prípustné množstvo nemalo prekročiť 50 mg celkového množstva karotenoidov/kg kompletného krmiva vzhľadom na toxikologický potenciál zeaxantínu, pokiaľ ide o reprodukciu. V stanovisku EFSA sa ďalej uvádza, že pri chove zvierat určených na reprodukciu z menej významných druhov hydiny sa nerozlišuje medzi znáškou a reprodukciou, a preto nemožno vylúčiť, že sa uvedená doplnková látka obsiahnutá v potrave pre nosnice podá aj zvieratám z menej významných druhov hydiny chovaných na reprodukciu. Omylom sa v tabuľke v prílohe k vykonávaciemu nariadeniu (EÚ) 2020/1097 stanovuje maximálny obsah karotenoidov v extrakte s obsahom luteínu/zeaxantínu pre hydinu vo výkrme (okrem moriek), menej významné druhy hydiny vo výkrme, hydinu na znášku (okrem moriek) a menej významné druhy hydiny na znášku na 50 mg celkového množstva karotenoidov/kg krmiva, hoci táto hodnota by sa mala uplatňovať iba na menej významné druhy hydiny na znášku, aby sa zabránilo akémukoľvek zneužitiu u plemenných zvierat. Pre ostatné kategórie hydiny by malo platiť najvyššie prípustné množstvo 80 mg celkového množstva karotenoidov/kg kompletného krmiva.
(8)

V nadväznosti na žiadosť Európskej komisie o vydanie stanoviska k zdroju živín, citran-jablčnanu horečnatému, prijal úrad vedecké stanovisko k biologickej dostupnosti horčíka z citran-jablčnanu horečnatého v prípade, keď sa pridáva na výživové účely do potravinových doplnkov (7). Úrad dospel k záveru, že citran-jablčnan horečnatý je zdrojom, z ktorého je horčík biologicky dostupný. Ako vysvetlil úrad vo svojom usmerňovacom dokumente Guidance on safety evaluation of sources of nutrients and bioavailability of nutrient from the sources (Usmernenie k hodnoteniu bezpečnosti zdrojov živín a biologickej dostupnosti živín zo zdrojov) (8), posúdenie biologickej dostupnosti zdroja živín je dôležité pre posúdenie jeho bezpečnosti. Úrad vysvetľuje, že v rámci svojho prístupu k hodnoteniu biologickej dostupnosti zdroja živín používa komparatívne štúdie zohľadňujúce biologickú dostupnosť chemických foriem živiny, ktoré už sú na zoznamoch povolených látok v príslušných právnych predpisoch. Úrad ďalej vysvetľuje, že klasifikácia biologickej dostupnosti zdroja živín ako rovnocennej, vyššej alebo nižšej ako pri referenčnom zdroji má dôsledky pre bezpečnosť zdroja pri navrhovaných spôsoboch použitia a prípustných množstvách, ako aj pokiaľ ide o príslušné smerodajné hodnoty z hľadiska ochrany zdravia, ako je napríklad prípustná horná hranica príjmu pre samotnú živinu.
(4)

V dôsledku vystúpenia Spojeného kráľovstva Veľkej Británie a Severného Írska z Únie sa mnohé populácie stali spoločnými populáciami. Komisia uskutoční dvojstranné konzultácie so Spojeným kráľovstvom, dvojstranné konzultácie s Nórskom a trojstranné konzultácie so Spojeným kráľovstvom a Nórskom na základe návrhu pozície Únie, ktorý má schváliť Rada. Keďže sa uvedené konzultácie ešte neukončili, Rada by mala spôsobom, ktorý plne rešpektuje Dohovor Organizácie Spojených národov o morskom práve (UNCLOS) a práva a povinnosti pobrežných štátov, ako aj ich zvrchovanosť a právomoci stanoviť dočasné TAC, pokiaľ ide o lov vo vodách Únie a v medzinárodných vodách, ako aj vo vodách, do ktorých majú rybárske plavidlá Únie prístup na základe povolenia od tretích krajín.
(6)

Na základe uvedených skutočností by sa mal úradu poskytnúť dostatočný čas na dokončenie posúdenia všetkých doplňujúcich informácií a údajov, ktoré predložil alebo má predložiť žiadateľ, aby bolo možné preukázať bezpečnosť a účinnosť doplnkovej látky etoxychín. Preto je vhodné odložiť preskúmanie opatrenia o pozastavení až do dokončenia procesu posudzovania. Mal by sa stanoviť nový časový rámec s prihliadnutím na odhadované maximálne obdobie potrebné na jeho ukončenie. V každom prípade by sa opatrenie pozastavenia malo preskúmať, ak počas procesu posudzovania úrad prijme nesúhlasné stanovisko k bezpečnosti alebo účinnosti doplnkovej látky etoxychín.
3.

Článok 4 sa nahrádza takto: „Článok 4 Postup identifikácie 1. Najneskôr do 1. septembra každého roka príslušný orgán vypočíta skóre príslušných subjektov, ktorým bolo udelené povolenie v jeho jurisdikcii a ktoré sú zaradené do vzorky, ktorú oznámil EBA. 2. Ak príslušný orgán v rámci zdravého úsudku pri výkone dohľadu v súlade s článkom 131 ods. 10 písm. a) alebo b) smernice 2013/36/EÚ preradí G-SII z nižšej podkategórie do vyššej podkategórie alebo určí príslušný subjekt ako G-SII, poskytne EBA najneskôr do 1. novembra každého roka podrobné písomné vyhlásenie o dôvodoch tohto posúdenia. 3. Ak príslušný orgán v rámci zdravého úsudku pri výkone dohľadu v súlade s článkom 131 ods. 10 písm. c) smernice 2013/36/EÚ preradí G-SII z vyššej podkategórie do nižšej podkategórie, poskytne EBA najneskôr do 30. septembra každého roka podrobné písomné vyhlásenie o dôvodoch tohto posúdenia. 4. Preradenie alebo určenie uvedené v odseku 2 nadobudne účinnosť 1. januára druhého roka nasledujúceho po kalendárnom roku, v ktorom boli príslušným orgánom oznámené menovatele v súlade s článkom 3 ods. 3 Ak je G-SII zaradená do nižšej podkategórie ako pri postupe identifikácie v predchádzajúcom roku, nižšia požiadavka na vankúš pre G-SII platí od 1. januára roka nasledujúceho po tomto preradení s výnimkou prípadu, keď príslušný orgán v rámci zdravého úsudku pri výkone dohľadu odloží uplatňovanie tejto požiadavky na dátum uvedený v prvej vete tohto odseku. 5. Identifikácia príslušného subjektu ako G-SII príslušným orgánom zahŕňa identifikátory právneho subjektu (LEI) všetkých právnych subjektov zahrnutých do prudenciálneho rozsahu konsolidácie G-SII. Príslušný subjekt identifikovaný príslušným orgánom oznámi príslušnému orgánu do 1. marca roka nasledujúceho po roku, keď sa uskutočnil postup identifikácie, štruktúru svojej skupiny tým, že poskytne identifikátory LEI všetkých konsolidovaných subjektov v skupine, ak sú k dispozícii. Príslušný subjekt zabezpečí, aby bola štruktúra jeho skupiny zverejnená prostredníctvom globálnej databázy identifikátorov LEI neustále aktualizovaná.“;
DELEGOVANÉ NARIADENIE KOMISIE (EÚ) 2021/526

z 23. októbra 2020,

ktorým sa opravuje české znenie delegovaného nariadenia (EÚ) 2015/35, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II)

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 111 ods. 1 písm. c), článok 234, článok 241 písm. a) a c), článok 245 ods. 4, článok 248 ods. 7 a článok 260 ods. 2,

keďže:

(1) České jazykové znenie delegovaného nariadenia Komisie (EÚ) 2015/35 (2) obsahuje v článku 182 ods. 1, článku 190 ods. 1 a 2, článku 331 ods. 1 písm. a), článku 332 ods. 1 úvodnej vete a písmene a), článku 333 ods. 1 úvodnej vete a písmene a), článku 335 ods. 1 písm. a), b) a d), článku 343 ods. 5 písm. a) bode iv), článku 346 ods. 1 písm. a), článku 350 ods. 1 písm. a), článku 351 ods. 1, článku 351 ods. 2 písm. c), článku 352 ods. 2, článku 355 ods. 4 písm. b), článku 377 ods. 1 a článku 380 písm. b) bode i) chyby, ktoré menia význam textu.

(2) České znenie delegovaného nariadenia (EÚ) 2015/35 by sa preto malo zodpovedajúcim spôsobom opraviť. Ostatné jazykové znenia tým nie sú dotknuté,

PRIJALA TOTO NARIADENIE:

Článok 1 (netýka sa slovenského znenia)

Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 23. októbra 2020 Za Komisiu predsedníčka Ursula VON DER LEYEN

(1) Ú. v. EÚ L 335, 17.12.2009, s. 1.

(2) Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).
(2)

V rámci tohto prístupu postupného zavádzania nie je prechod do ďalšieho štádia automatický. Európsky orgán pre cenné papiere a trhy (ESMA) je povinný predložiť Komisii svoje ročné posúdenie vhodnosti prechodu do ďalšieho štádia. Orgán ESMA musí v posúdení analyzovať vývoj objemov obchodov v prípade dotknutých finančných nástrojov v súčasnom štádiu a predvídať možný vplyv, ktorý by prechod do ďalšieho štádia mohol mať na dostupnú likviditu aj účastníkov trhu. Ak je to opodstatnené, od orgánu ESMA sa vyžaduje, aby spolu so svojou správou predložil prepracovaný regulačný predpis na účel prechodu do ďalšieho štádia.
(2)

Minimálna prahová hodnota týkajúca sa veľkosti otvorených pozícií by sa mala zmeniť, aby sa zainteresovaným stranám zabezpečila transparentnosť, pokiaľ ide o širší rozsah komoditných derivátov. Uverejňovanie týždenných správ o pozíciách by už nemalo závisieť od veľkosti otvorených záujmov v porovnaní s veľkosťou doručiteľnej ponuky, ale malo by vychádzať z jednoduchších kritérií, konkrétne objemu otvorených záujmov o tento komoditný derivát.
(3)

Keďže ECB teraz zvyšuje poplatky za dohľad až po začiatku rozpočtového roka Jednotnej rady, najnovšie údaje môže Jednotnej rade zaslať až následne. V dôsledku toho lehoty stanovené v delegovanom nariadení (EÚ) 2017/2361 na zaslanie údajov z ECB Jednotnej rade už neumožňujú Jednotnej rade vopred vypočítavať a vyberať jednotlivé ročné príspevky splatné za daný rozpočtový rok. Na zachovanie súdržnosti medzi systémom výberu príspevkov Jednotnej rady vopred a novým režimom ECB a na umožnenie Jednotnej rade pokračovať vo výpočte a výbere ročných príspevkov vopred treba zmeniť lehoty na zasielanie údajov a vydávanie platobných výmerov podľa delegovaného nariadenia (EÚ) 2017/2361. Keďže lehota, dokedy má ECB fakturovať poplatky za dohľad, je do konca júna každého roka, Jednotná rada by mala mať právo vyberať zálohové splátky príspevkov na pokrytie výdavkov za tú časť svojho finančného roka, ktorá predchádza uvedenému dátumu. Na to, aby sa minimalizovalo administratívne zaťaženie dotknutých subjektov a skupín a Jednotnej rady, by sa mali splátky vyberať len od subjektov a skupín, ktoré patria do priamej zodpovednosti Jednotnej rady.
(8)

Z týchto istých informácií navyše vyplynulo, že výrobcovia z Únie vyviezli veľké množstvá tovaru podliehajúceho mechanizmu udeľovania vývozných povolení do určitých krajín, ktoré síce nemajú výrobné kapacity, no ich miera zaočkovanosti je vyššia ako v Únii, alebo do krajín, v ktorých je súčasná epidemiologická situácia menej závažná ako v Únii. Vývozy do týchto krajín tak môžu ohroziť bezpečnosť dodávok v Únii.
(9)

Vzhľadom na závažné škodlivé účinky na zdravie spojené s používaním aloe-emodínu, emodínu, dantrónu a extraktov z aloy obsahujúcich deriváty hydroxyantracénu v potravinách a keďže nebolo možné stanoviť taký denný príjem derivátov hydroxyantracénu, ktorý by nevyvolával obavy o ľudské zdravie, by sa tieto látky mali zakázať. Preto by sa mali prípravky z aloe-emodínu, emodínu, dantrónu a aloy obsahujúce deriváty hydroxyantracénu zaradiť do časti A prílohy III k nariadeniu (ES) č. 1925/2006.
(8)

Okrem toho Ukrajina predložila Komisii informácie o epidemiologickej situácii na svojom území a uviedla oblasti, na ktoré sa vzťahujú obmedzenia, ako aj opatrenia, ktoré prijala s cieľom zabrániť ďalšiemu šíreniu HPAI mimo týchto vyhradených oblastí. Komisia teraz tieto informácie vyhodnotila a na základe uvedeného hodnotenia, ako aj záruk poskytnutých Ukrajinou by sa malo konštatovať, že obmedzenie vstupu zásielok komodít z hydiny do Únie na oblasti postihnuté HPAI, na ktoré veterinárne orgány Ukrajiny uplatňujú obmedzenia z dôvodu súčasného výskytu ohnísk, by malo postačovať na pokrytie rizík spojených so vstupom takýchto komodít do Únie.
(6)

Viaceré lieky sa dodávajú na Cyprus, do Írska, na Maltu alebo do Severného Írska cez Veľkú Britániu. Po skončení prechodného obdobia by v súlade s článkom 54a ods. 1 smernice 2001/83/ES bolo úlohou dovozcov, ktorí sú v uvedených oblastiach držiteľmi povolenia na výrobu, aby pri uvádzaní daných liekov na trh na ne umiestnili nový špecifický identifikátor. V súčasnosti však na Cypre, v Írsku, na Malte a v Severnom Írsku nie sú žiadni dovozcovia, ktorí by boli držiteľmi povolenia na výrobu, a teda v daných oblastiach nie sú žiadni dovozcovia, ktorí by od 1. januára 2021 mohli splniť uvedenú povinnosť. S cieľom zabezpečiť dodávky v súlade s povinnosťou umiestniť nový špecifický identifikátor je potrebné zmeniť štruktúru dodávateľských reťazcov.
(6)

Aby mali príslušné štátne inšpekčné organizácie a súkromné inšpekčné organizácie možnosť v plnom rozsahu využiť zostávajúce obdobie do 30. júna 2021 po opätovnej aktivácii príslušného IT nástroja, toto nariadenie by malo z dôvodu naliehavosti nadobudnúť účinnosť dňom nasledujúcim po jeho uverejnení v Úradnom vestníku Európskej únie.
(3)

V tejto súvislosti a v súlade so záväzkom Únie riešiť všetky problematické otázky týkajúce sa Iránu vrátane situácie v oblasti ľudských práv by sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) č. 359/2011 malo zaradiť osem osôb a tri subjekty.
(8)

EBA vo svojej správe o rámci STS pre syntetickú sekuritizáciu zo 6. mája 2020 odporučil zaviesť osobitný rámec pre jednoduché, transparentné a štandardizované (STS) súvahové sekuritizácie Vzhľadom na nižšie agentúrne riziko a riziko modelu súvahovej STS sekuritizácie v porovnaní so syntetickou sekuritizáciou inou než STS by sa mala, ako sa uvádza v uvedenej správe, zaviesť príhodná kalibrácia citlivosti požiadaviek na vlastné zdroje súvahových STS sekuritizácií na riziká, ktorá zohľadní súčasné preferenčné regulačné zaobchádzanie s nadriadenými tranžami portfólií MSP. EBA by mal byť poverený monitorovaním fungovania trhu so súvahovými STS sekuritizáciami. Intenzívnejšie využívanie súvahovej STS sekuritizácie podporovanej zaobchádzaním s vyššou citlivosťou na riziko, pokiaľ ide o nadriadenú tranžu takýchto sekuritizácií, by uvoľnilo regulačný kapitál a v konečnom dôsledku by mohlo ešte viac rozšíriť kapacitu inštitúcií poskytovať úvery prudenciálne spoľahlivým spôsobom.
„18.

Abukar Ali Adan (alias: a) Abukar Ali Aden; b) Ibrahim Afghan; c) Sheikh Abukar) Funkcia: zástupca vedúceho skupiny aš-Šabáb Dátum narodenia: a) 1972; b) 1971; c) 1973 Dátum označenia zo strany OSN: 26. februára 2021 Ďalšie informácie: Zaradený do zoznamu podľa bodu 8 písm. a) rezolúcie č. 1844 (2008) za „zapájanie sa do činov ohrozujúcich mier, bezpečnosť alebo stabilitu Somálska alebo ich podporu vrátane činov, ktoré ohrozujú dohodu z Džibuti z 18. augusta 2008 alebo politický proces, alebo ohrozujú dočasné federálne inštitúcie (TFI) alebo misiu Africkej únie v Somálsku (AMISOM) násilím.“ Abukar Ali Adan je tiež spojený s pridruženými skupinami Al-Káidy, Al-Káidou na Arabskom polostrove (AQAP – QDe.129) a Al-Káidou v islamskom Maghrebe (AQIM – Qde.014).
7.

„Abd Al-Latif Bin Abdallah Salih Muhammad Al-Kawari [alias a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari]. Dátum narodenia: 28. 9. 1973. Štátna príslušnosť: Katar. Číslo cestovného pasu: a) katarský cestovný pas č. 01020802, b) katarský cestovný pas č. 00754833 vydaný 20. 5. 2007; c) katarský cestovný pas č. 00490327 vydaný 28. 7. 2001. Národné identifikačné číslo: katarský preukaz totožnosti č. 27363400684. Adresa: Al-Laqtah, Katar. Dátum zaradenia do zoznamu v zmysle článku 2a ods. 4 písm. b): 21. 9. 2015.“ sa nahrádza takto: „Abd Al-Latif Bin Abdallah Salih Muhammad Al-Kawari (pôvodný prepis: عبداللطیف بن عبدلله صالح محمد الكواري) [spoľahlivý alias: a) Abd-al-Latif Abdallah Salih al-Kawari; b) Abd-al-Latif Abdallah Salih al-Kuwari; c) Abd-al-Latif Abdallah al-Kawwari; d) Abd-al-Latif Abdallah al-Kawari, e) Abu Ali al-Kawari]. Dátum narodenia: 28. 9. 1973. Štátna príslušnosť: Katar. Číslo cestovného pasu: a) 01020802 (katarský cestovný pas); b) 00754833 (katarský cestovný pas, platnosť uplynula 20. 5. 2007). c) 00490327 (katarský cestovný pas, vydaný 28. 7. 2001); d) 01538029 (katarský cestovný pas, platný do 14. 3. 2025). Národné identifikačné číslo: 27363400684 (katarské identifikačné číslo). Adresa: Al Kharaitiyat, Katar. Dátum zaradenia do zoznamu podľa článku 7d ods. 2 písm. i): 21. 9. 2015.“
(4)

Ak členský štát uplatňuje systém bez žiadosti, príjemcovia by mali byť informovaní o tom, že pri výpočte podpory a uplatnení administratívnych sankcií by sa mali zohľadniť prípady nesúladu so systémom na identifikáciu a registráciu hovädzieho dobytka, oviec a kôz v prípade všetkých potenciálne oprávnených zvierat. Prípady nesúladu by sa však mali posudzovať na základe osobitných pravidiel stanovených v článku 30 ods. 4 delegovaného nariadenia Komisie (EÚ) č. 640/2014 (3)a v súlade s článkom 31 uvedeného nariadenia, pokiaľ ide o ukladanie administratívnych sankcií.
„41.

GENERAL ESTABLISHMENT FOR BAKERIES AND OVENS (alias GENERAL ESTABLISHMENT OF BAKERIES AND OVENS). Adresy: a) Al Nidhal Street, near Saddoun Park, P.O. Box 109, Baghdad, Iraq; b) Milla, Iraq; c) Basrah, Iraq; d) Kerbala, Iraq; e) Diwaniya, Iraq; f) Najaf, Iraq; g) Mosul, Iraq; h) Arbil, Iraq; i) Kirkuk, Iraq; j) Nasiriya, Iraq; j) Samawa, Iraq; k) Baquba, Iraq; m) Amara, Iraq; n) Sulaimaniya, Iraq; o) Dohuk, Iraq.“